Diari Oficial de la Generalitat Valenciana


Sumari del DOGV 3542, del 20-07-1999 (1999/6707)

ORDRE de 16 de juliol de 1999, de la Conselleria de Cultura, Educació i Ciència, per la qual es convoquen ajudes de l'Organisme Públic Valencià d'Investigació (OPVI), per a realitzar accions especials de R+D en 1999.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3542

Data del DOGV
:   20-07-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/6707


Data del document
:   16-06-1999

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * ajuda pública
    * suport econòmic
    * investigació científica
    * canvi tecnològic

ORDRE de 16 de juliol de 1999, de la Conselleria de Cultura, Educació i Ciència, per la qual es convoquen ajudes de l'Organisme Públic Valencià d'Investigació (OPVI), per a realitzar accions especials de R+D en 1999. [1999/X6707]
  
La Llei 7/1997, de 9 de desembre, de la Generalitat Valenciana, de Foment i Coordinació de la Investigació Científica i del Desenvolupament Tecnològic de la Comunitat Valenciana, per la qual es crea l'Organisme Valencià d'Investigació, va establir un nou marc normatiu dins del qual s'han de desenvolupar aqueixes activitats, incloent dins de les seues finalitats essencials tant les de foment general de la investigació, com la de millorar tecnològicament el sistema productiu de la Comunitat Valenciana, o les de coordinar i concertar els recursos propis amb aquells que es pugen obtenir d'altres entitats.
  
De conformitat amb la llei esmentada i el Decret 307/1997, de 24 de desembre, pel qual s'aprova el Reglament Orgànic de l'OPVI, la Llei 11/1998, de 29 de desembre, de Pressupostos de la Generalitat Valenciana per a 1999, inclou una línia específica per accions especials.
  
En virtut d'això i de conformitat amb els acords del Consell Rector de l'OPVI, en la seua reunió de l'1 d'abril de 1998, i amb l'article 8 del decret esmentat,
  
ORDENE
  
Primer
  
1. Es convoquen ajudes de l'OPVI per a la realització d'accions especials de R+D, tendents d'aconseguir objectius rellevants per al desenvolupament i l'articulació del Sistema Valencià de Ciència i Tecnologia, i s'aproven les bases per les quals es regirà la concessió que apareix en l'annex I. Per a aquests efectes, es consideraran accions especials:
  
- Actuacions per a l'elaboració de propostes de projectes a programes comunitaris.
  
- Actuacions d'especial oportunitat des del punt de vista cientificotecnològic.
  
2. S'aprova el model del sol·licitud, que s'inclou en l'annex II.
  
Segon
  
Les ajudes relacionades en els apartats anterior seran sufragades amb càrrec a la línia de subvenció 403/000/1999, Programa 542,10 Investigació Científica i Tècnica, del Projecte de Pressupostos de la Generalitat Valenciana per a 1999, per un import màxim de 69.309.787 de PTA (78720.00 euros).
  
DISPOSICIONS FINALS
  
Primera
  
S'autoritza la directora de l'Organisme Públic Valencià d'Investigació a dictar, dins del àmbit de les seues competències, les resolucions necessàries per a l'aplicació i el desenvolupament de la present ordre.
  
Segona
  
La present resolució entrarà en vigor al dia següent de la seua publicació al Diari Oficial de la Generalitat Valenciana.
  
Contra aquesta ordre, que posa fi a la via administrativa, l'interessat podrà interposar recurs contenciós administratiu davant del tribunal Superior de Justícia de la Comunitat Valenciana, en el termini de dos mesos o 10 dies, si s'opta per seguir el procediment per a la protecció dels drets fonamentals de la persona, comptats des de l'endemà de la publicació, de conformitat amb el que estableixen els articles 10, 14, 46 i 115 de la Llei 29/1998, de 13 de juliol, Reguladora de la Jurisdicció Contenciosa Administrativa, Tot això sense perjuí que s'interpose qualsevol altre recurs que es considere oportú.
  
València, 16 de juliol de 1999
  
El conseller de Cultura, Educació i Ciència,
  
MANUEL TARANCÓN I FANDOS
  
Annex I
  
Bases de la convocatòria de concessió d'ajudes per a la realització d'accions especials de R+D
  
1. Finalitat de la convocatòria
  
La finalitat d'aquesta convocatòria és el finançament durant l'any 1999 d'accions especials tendents a aconseguir objectius rellevants per a la Comunitat Valenciana en matèria de R+D. Entre d'altres, es consideraran accions especials:
  
- Actuacions per a l'elaboració de propostes de projectes a programes comunitaris.
  
- Actuacions d'especial oportunitat des del punt de vista cientificotecnològic.
  
Règim jurídic
  
Aquesta convocatòria s'ajustarà al que disposen les presentes bases i, en allò no previst en aquestes, hom s'adequarà al que disposen les normes que li siguen d'aplicació i, en especial les següents:
  
La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
El Text Refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991.
  
La Llei 11/1998, de 29 de desembre, de Pressupostos de la Generalitat Valenciana per a l'exercici 1999.
  
La Llei 7/1997, de 9 de desembre, de la Generalitat Valenciana, de Foment i Coordinació de la Investigació Científica.
  
El Decret 307/1997, de 24 de desembre, del Govern Valencià, pel qual s'aprova el Reglament d'organització, funcionament i personal de l'OPVI.
  
3. Sol·licitants i beneficiaris
  
Podran ser sol·licitants i beneficiaris de les ajudes les entitats públiques o privades, sense ànim de lucre, amb finalitat investigadora legal o estatutària, personalitat jurídica pròpia, capacitat suficient d'obrar i que no es troben inhabilitades per a contractar amb les administracions públiques.
  
Podran presentar propostes, davant el seu organisme i com a investigadors responsables de la seua execució cientificotècnica, les persones físiques amb capacitat investigadora integrades en la plantilla de les entitats esmentades en el punt anterior.
  
4. Conceptes susceptibles d'ajuda
  
Despeses de material fungible.
  
Despeses corresponents a viatges i dietes.
  
Altres despeses complementàries.
  
En cap cas seran subvencionables les despeses de material inventariable i bibliogràfic ni les retribucions de personal vinculat estatutàriament o contractualment a les entitats sol·licitants, ni les despeses corresponents a mobiliari ni de material d'ús exclusivament administratiu.
  
5. Formalització de les sol·licituds
  
Les sol·licituds, adreçades a la directora de l'Organisme Públic Valencià d'Investigació, es presentaran en el Registre General de l'Organisme Públic Valencià d'Investigació, carrer de Salamanca, 68-1r, València (46509). La presentació de les sol·licituds es podrà fer també per qualsevol dels procediments previstos en l'article 38 de la Llei de Règim Jurídic de les Administracions Públiques i del Procediment Administratiu Comú.
  
Els models d'impresos normalitzats es podran obtenir en l'Organisme Públic Valencià d'Investigació. Les sol·licituds s'acompanyaran dels següents documents:
  
- Currículum vitae de cadascun dels investigadors que signen la sol·licitud
  
- Memòria de l'activitat a realitzar i pressupost.
  
- En el cas que els beneficiaris d'aquestes ajudes siguen entitats juridicoprivades, estan obligats d'acreditar davant l'Organisme Públic Valencià d'Investigació, que estan al corrent de les seues obligacions tributàries i de Seguretat Social a la data de finalització del termini de presentació de sol·licituds.
  
Si la sol·licitud no reuneix els requisits exigits o la documentació presentada fóra incompleta, es requerirà l'interessat perquè, en un termini de 10 dies, esmene la falta o adjunte els documents preceptius, i s'indicarà que, si no ho fes així, es considerarà que ha desistit de la seua petició.
  
6. Termini de presentació de sol·licituds
  
El termini de presentació de sol·licituds serà d'un mes comptats a partir de l'endemà de l'entrada en vigor de la present resolució. Quan l'últim dia del termini siga inhàbil, dissabte o els dies 24 i 31 de desembre, s'entendrà prorrogat al primer dia hàbil següent.
  
7. Composició de la comissió avaluadora i selecció.
  
La comissió avaluadora es compondrà de:
  
President: directora del OPVI
  
Secretari: cap del Servei de Gestió de la Investigació
  
Tres vocals designats per la directora de l'OPVI
  
El contingut científic i la viabilitat de les propostes s'avaluarà pel procediment que designe la directora de l'Organisme Públic Valencià d'Investigació per a cada circumstància, tenint en compte:
  
La qualitat científica del grup.
  
L'interès cientificotècnic de la proposta.
  
8. Resolució
  
La directora de l'Organisme Públic Valencià d'Investigació emetrà resolució sobre aquesta convocatòria, en el termini màxim de 6 mesos des de la data de finalització del termini de presentació de sol·licituds.
  
La resolució d'adjudicació es publicarà al DOGV, entenent-se com a denegades les sol·licituds que no figuren a la relació.
  
La motivació de la resolució que s'adopte quedarà acreditada a l'expedient.
  
9. Pagament de les ajudes
  
El pagament de l'ajuda es realitzarà una vegada es justifique la realització de l'activitat que motive la subvenció, mitjançant la presentació dels documents següents:
  
Memòria de l'activitat realitzada.
  
En el cas que els beneficiaris siguen entitats que hagen de retre comptes a la Sindicatura de Comptes, document justificant de les despeses objecte de l'ajuda. Aquestes entitats hauran de conservar els originals de les factures i el altres justificants de despesa durant el període legalment establert.
  
Les altres entitats públiques o privades que no estiguen obligades a retre comptes a la Sindicatura, tots els originals o còpies compulsades de les despeses.
  
La documentació haurà de presentar-se abans del dia 30 de novembre de 1999. En cas contrari, no es podrà efectuar el pagament de la ajuda.
  
10. Obligacions
  
L'acceptació de les ajudes per part dels beneficiaris implica la subjecció a les obligacions generals derivades de la normativa vigent sobre ajudes o subvencions públiques i, en particular, a les que fa referència l'article 47 de la Llei d'Hisenda Pública de la Generalitat Valenciana.
  
En particular, els beneficiaris estan obligats a:
  
Fer constar en les memòries anuals que es redacten, així com en els treballs publicats, el patrocini de l'Organisme Públic Valencià d'Investigació.
  
En el cas dels projectes finançats, l'investigador responsable haurà de vetllar per l'acompliment de les distintes etapes del pla de treball proposat, dedicant-s'hi d'acord amb les normes pròpies del departament o centre on es duga a terme.
  
Justificar la realització de l'activitat abans del 30 de novembre de 1999.
  
Aportar una declaració responsable de no haver rebut altres subvencions per a la mateixa finalitat o, en cas d'haver-les rebut, de la seua quantia.
  
Tota alteració de les condicions tingudes en compte per a la concessió de la subvenció, i en tot cas, l'obtenció concurrent de subvencions o ajudes atorgades per altres administracions o ens públics o privats, podrà donar lloc a la modificació de la resolució de concessió.
  
L'import de les ajudes o subvencions regulades en aquesta ordre en cap cas podrà ser de tal quantia que, aïlladament o en concurrència amb subvencions i ajudes d'altres administracions públiques o d'altres ens públics o privats, supere el cost de l'activitat que ha de desenvolupar el beneficiari. En aquest supòsit, quan la subvenció principal siga de l'Organisme Públic Valencià d'Investigació, pertocarà el reintegrament de l'excés obtingut sobre el cost de l'activitat desenvolupada.
  
11. Seguiment
  
El seguiment de les ajudes concedides és competència de la directora de l'Organisme Públic Valencià d'Investigació, qui establirà els procediments adequats per a això i podrà designar també els òrgans o les comissions que considere oportuns per a realitzar-lo.
  
D'acord amb el que disposa l'article 47 de la Llei d'Hisenda Pública de la Generalitat Valenciana, procedirà el reintegrament de les quantitats percebudes i l'exigència de l'interès de demora des del moment del pagament de la subvenció en els casos següents:
  
a) Incompliment de l'obligació de justificació
  
b) Obtenir la subvenció sense reunir les condicions que s'hi requereixen
  
c) Incompliment de la finalitat per a la qual la subvenció fou concedida
  
d) Incompliment de les condicions imposades als beneficiaris amb motiu de la concessió de la subvenció.
  
Quan, en l'exercici de les funcions d'inspecció o control, es deduïsquen indicis de la incorrecta obtenció, gaudi o destí de la subvenció o ajuda percebuda, els agents encarregats de realitzar-la podran acordar la retenció de les factures, dels documents equivalents o substitutius i de qualsevol document relatiu a les operacions en les quals es manifesten aquests indicis.
  
ANNEX II
  
Model de sol·licitud d'ajudes per la realització
  
D'accions especials R+D durant 1999.
  
Tipus d'accó (indiqueu la que corresponga):
  
- Accions per a l'elaboració de propostes de projectes a programes comunitaris.
  
- Actuacions d'especial oportunitat des del punt de vista cientificotecnològic.
  
Entitat sol·licitant:
  
Dades de l'investigador responsable:
  
- Cognoms i nom: NIF:
  
- Adreça: CP:
  
- Localitat - Telèfon:
  
Província: - E-mail
  
- Universitat:
  
- Centre:
  
- Departament:
  
Dades de l'acció especial:
  
- Títol de l'acció:
  
- Import de l'ajuda sol·licitad:
  
- Dates de realització:
  
Dades dels investigadors que recolzen la sol·licitud:
  
- Cognoms i nom Signatura
  
... ...
  
... ...
  
Documentació complementària que s'adjunta:
  
- Curriculum vitae de cadascun dels investigadors que signen la sol·licitud.
  
- Memòria de l'activitat a realitzar.
  
- Pressupost detallat de les despeses de l'acció especial.
  
- (En cas d'entitats jurídicoprivades, tengueu en compte la base cinquena de la convocatòria)
  
Lloc i data
  
Signatura de l'investigador Signatura del representant
  
Responsable de l'acció legal de l'organisme
  
(Nom i cognoms.Càrrec.)
  
DIRECTORA DE L'ORGANISME PÚBLIC VALENCIÀ D'INVESTIGACIÓ